               EURÓPAI BIZOTTSÁG
            Brüsszel, 2017.12.18.
            COM(2017) 782 final
            Javaslat
            AZ EURÓPAI PARLAMENT ÉS A TANÁCS HATÁROZATA
            Az Európai Parlament és a Tanács határozata Svédország EGF/2017/007 SE/Ericsson referenciaszámú kérelme nyomán az Európai Globalizációs Alkalmazkodási Alap igénybevételéről

               INDOKOLÁS

               A JAVASLAT HÁTTERE

               1.Az Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendelet
                  1
                (a továbbiakban: EGAA-rendelet) határozza meg.

               2.A Svédországban, az Ericsson (Telefonaktiebolaget LM Ericsson) vállalatnál történt elbocsátásokat
                  2
                követően, 2017. augusztus 9-én Svédország EGF/2017/007 SE/Ericsson referenciaszámon kérelmet nyújtott be az EGAA-ból igénybe vehető pénzügyi hozzájárulás iránt.

               3.A kérelem értékelése után a Bizottság az EGAA-rendelet valamennyi vonatkozó rendelkezése alapján megállapította, hogy az EGAA-ból igénybe vehető pénzügyi hozzájárulás odaítélésének feltételei teljesülnek.

               A JAVASLAT ÖSSZEFOGLALÁSA

                        EGAA-kérelem

                        EGF/2017/007 SE/Ericsson

                        Tagállam

                        Svédország

                        Érintett régió(k) (NUTS
                           3
                         2 szint)

                        Stockholm (SE11)

                        Östra Mellansverige (SE12)

                        Sydsverige (SE22)

                        Västsverige (SE23)

                        A kérelem benyújtásának dátuma

                        2017. augusztus 9.

                        A kérelem átvételi elismervényén feltüntetett dátum

                        2017. augusztus 9.

                        Kiegészítő információk iránti kérelem dátuma

                        2017. augusztus 23.

                        A kiegészítő információ benyújtásának határideje

                        2017. október 4.

                        Az értékelés befejezésének határideje

                        2017. december 27.

                        Beavatkozási kritérium

                        Az EGAA-rendelet 4. cikke (1) bekezdésének a) pontja

                        Elsődlegesen érintett vállalat

                        Telefonaktiebolaget LM Ericsson
                           4

                        Érintett vállalatok száma

                        1

                        Gazdasági ágazat(ok)

                        (NACE Revison 2. rendszer szerinti ágazat)
                           5

                        NACE Revision 2. rendszer szerinti 26. ágazat (Számítógép, elektronikai, optikai termék gyártása)

                        A leányvállalatok, a beszállítók és az ellátási lánc következő szintjein álló termelők száma

                        0

                        Referencia-időszak (négy hónap):

                        2017. január 17. – 2017. május 17.

                        A referencia-időszak alatt elbocsátottak száma (a)

                        1 990

                        A referencia-időszak előtt vagy után elbocsátottak száma (b)

                        398

                        Az elbocsátottak száma összesen (a + b)

                        2 388

                        A támogatható kedvezményezettek száma összesen

                        2 388

                        A megcélzott kedvezményezettek száma összesen

                        900

                        A megcélzott nem foglalkoztatott, oktatásban és képzésben nem részesülő fiatalok (NEET-fiatalok) száma

                        0

                        A személyre szabott szolgáltatásokhoz kapcsolódó költségvetés (EUR)

                        3 408 644

                        Az EGAA végrehajtásához kapcsolódó költségvetés
                           6
                         (EUR)

                        142 023

                        Teljes költségvetés (EUR)

                        3 550 667

                        EGAA-hozzájárulás (60 %) (EUR)

                        2 130 400

               A KÉRELEM ÉRTÉKELÉSE

               Az eljárás

               4.Svédország 2017. augusztus 9-én kérelmet nyújtott be „EGF/2017/007 SE/Ericsson” referenciaszámon, 12 héten belül attól az időponttól számítva, hogy az EGAA-rendelet 4. cikkében meghatározott beavatkozási kritériumok teljesültek. A Bizottság ugyanazon a napon visszaigazolta a kérelem beérkezését, és 2017. augusztus 23-án kiegészítő információkat kért Svédországtól. Svédország a kéréstől számított hat héten belül megküldte a szóban forgó kiegészítő információkat. A teljes kérelem kézhezvételétől számított 12 hetes határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2017. december 27-én jár le.

               A kérelem elfogadhatósága

               Az érintett vállalatok és kedvezményezettek

               5.A kérelem 2 388 olyan munkavállalóra vonatkozik, akiket az Ericsson (a Telefonaktiebolaget LM Ericsson anyavállalata és a leányvállalat, az Ericsson AB) bocsátott el; közülük az intézkedések 900 munkavállaló érintenek. A vállalat a NACE Revision 2. rendszer szerinti gazdasági ágazatok közül a 26. ágazatban (Számítógép, elektronikai, optikai termék gyártása) működik. Az Ericsson vállalatnál történt elbocsátások helyszíneinek zöme a Stockholm (SE11), Västsverige (SE23) és Östra Mellansverige (SE12) NUTS 2. szintű régiókban található, de a Sydsverige (SE22) területén is bocsátottak el a munkavállalókat.

                        A vállalatok neve és a referencia-időszakon belül elbocsátott személyek száma

                        Telefonaktiebolaget LM Ericsson (az Ericsson AB-t is beleértve)

                        1 990

               Beavatkozási kritériumok

               6.Svédország kérelmét az EGAA-rendelet 4. cikke (1) bekezdésének a) pontja szerinti beavatkozási kritériumok alapján nyújtotta be, amely a támogatást a következőkhöz köti: legalább 500 elbocsátott munkavállaló egy négy hónapos referencia-időszak alatt egy vállalkozáson belül egy tagállamban.

               7.A kérelemmel összefüggő négy hónapos referencia-időszak 2017. január 17-től 2017. május 17-ig tartott.

               8.A referencia-időszak alatt bekövetkezett elbocsátások megoszlása a következő volt:

               –Az Ericsson 1 990 munkavállalót bocsátott el.

               Az elbocsátások és a tevékenységüket megszüntető önálló vállalkozók számának kiszámítása

               9.A referencia-időszak alatt bekövetkezett elbocsátásokat a következőképpen vették figyelembe:

               –1 990 elbocsátást a munkaadó által a munkavállaló elbocsátásáról vagy munkaszerződésének megszüntetéséről adott személyre szóló értesítés időpontjától.

               Támogatható kedvezményezettek

               10.A már említett munkavállalókon túl 398 olyan munkavállaló is a támogatható kedvezményezettek közé tartozik, akiket a négy hónapos referencia-időszak előtt vagy azt követően bocsátottak el. Ezek a munkavállalók 2016. október 31-én kapták meg a csoportos létszámleépítésről szóló értesítést, de az egyéni értesítésük az ezen állításban szereplő négy hónapos referencia-időszakon kívül volt.

               11.A támogatásra jogosult kedvezményezettek száma tehát összesen 2 388.

               Az elbocsátások és a világkereskedelemben a globalizáció hatására bekövetkezett jelentős strukturális változások közötti kapcsolat

               12.Az elbocsátások és a tevékenységbeszüntetések, valamint a globalizáció hatására a világkereskedelemben bekövetkezett főbb strukturális változások közötti kapcsolat bizonyítása érdekében Svédország azzal érvelt, hogy az elbocsátásokra a távközlési ágazat hardveralapú üzletágában került sor, mivel Svédországban ebben az ágazatban a vállalat a globális verseny miatt negatív növekedést ért el.

               13.Svédország immár második alkalommal nyújt be EGAA-kérelmet az Ericsson vonatkozásában. A vállalat – az indiai és kínai termelés kedvező költség-minőség kapcsolata, valamint a hardvertermékek gyártásához szükséges létesítményekhez közel fekvő növekvő piacok mérete miatt – a közelmúltban a hardveralapú termelésének jelentős részét Ázsiába helyezte át.

               14.Svédország első kérelme az Ericssonnál jelenleg folyamatban lévő elbocsátások részeként 2016. március 31-én került benyújtásra az elbocsátott munkavállalók egy korábbi csoportjának tekintetében (a jelenleg zajló globalizációs kihelyezés kezdetén), majd a Parlament és a Tanács 2016. október 11-én jóváhagyta azt.

               15.A 2013-ban az EY által Európában készített tanulmány
                  7
                rámutatott, hogy az informatikai és távközlési gyártó iparágak különösen gyakran szervezik ki és helyezik ki Ázsiába tevékenységeiket. Ez a tendencia folytatódni fog, mivel a költségek csökkentésére irányuló globális verseny tovább növekszik, és az ágazatban működő számos vállalat további kiszervezésen megy keresztül.

               16.Az Ericsson adatai szerint a vállalat Svédországban fokozatosan csökkentette az alkalmazottak számát (2005 és 2017 júniusa között 21 178 főről
                  8
                14 483 főre
                  9
               ). A svédországi elbocsátások ellenére az Ericssonnál foglalkoztatottak száma 2005 és 2014 között 56 055 főről 118 055 főre nőtt
                  10
               , azonban 2017 júniusára 109 127 főre
                  11
                csökkent. Ez a vállalat által világszerte – nem csak Svédországban – tapasztalt nehézségeket és a vállalatok közötti versenyt tükrözi.

               17.A NACE Revision 2. rendszer szerinti gazdasági ágazatok közül a 26. ágazatban (Számítógép, elektronikai, optikai termék gyártása) eddig 17 EGAA-kérelmet nyújtottak be, amelyek közül 14 a kereskedelem globalizációján (beleértve e kérelmet is), 3 pedig a globális pénzügyi és gazdasági válságon alapult
                  12
               .

               Az elbocsátásokhoz és a tevékenység megszűnéséhez vezető események

               18.Az elbocsátásokhoz és a tevékenység megszűnéséhez vezető események részét képezik a távközlési vállalat 2014-ben megkezdett szerkezetátalakítási és áthelyezési tevékenységeinek. Ez idő alatt a távközlési hardverek gyártását különböző telephelyeken számolták fel, és 3 Ericsson-gyárat (Kumla, Borås és Katrinenholm) állítottak le.

               19.Az Ericsson jövőjét bizonytalanság övezi;többek között a globalizáció következtében az ágazatban végmenet szerkezetváltozások, valamint a globalizációval összefüggő, az európainál olcsóbb termékeket kínáló ázsiai versenytársak által előidézett, élesedő verseny következtében.

               20.Az Ericsson úgy látja, hogy elsősorban a szoftverek fejlesztése terén tehet szert versenyelőnyre, és arra törekszik, hogy a hangsúlyt a globalizáció által okozott keresleti kérdésekkel összhangban határozza meg. A vállalkozás tehát nemcsak külföldre helyezi át a termelését, hanem a hardveralapú termelésről a szolgáltatásra és a szoftverekkel kapcsolatos értékesítésekre helyezi a hangsúlyt. Az ágazat termelésből való részesedése 2016-ban – a tíz évvel korábbi 50 %-hoz képest – 67 %-ra nőtt
                  13
               .

               21.A rádió-hozzáférési hálózat (Radio Access Network, RAN) infrastrukturális piac korábban az Ericsson fejlődésének egyik legfontosabb területe volt, ugyanakkor a globalizáció és a verseny következtében ebben az ágazatban csökkent a piaci részesedése. A Huawei (kínai távközlési vállalat) e területen már meghaladta az Ericssont
                  14
               .

               22.A felhőalapú számítástechnika egy olyan jelentősebb új terület, ahol az Ericsson a jövőben növekedést kíván elérni, hogy továbbra is megőrizhesse piacvezető pozícióját a globális trendek terén. A globális versenyből eredő vállalati problémák megoldása érdekében e területen az Ericsson tervezett K+F tevékenységeinek nagy részét nem svéd munkavállalókra és svéd telephelyeken költik el, hanem például Kínában, ahol mind a munkavállalói tehetségbázis, mind az általános kereslet sokkal nagyobb (például világviszonylatban a számítási felhővel foglalkozó munkavállalók 40,8 %-a Kínában dolgozik)
                  15
               .

               Az elbocsátások várható hatása a helyi, a regionális és az országos gazdaságra és foglalkoztatásra

               23.Az elbocsátások várható hatása a helyi és regionális gazdaságra és a foglalkoztatásra változó, ugyanakkor a régiókat érintő problémák hasonlóak. Összességében komoly problémát jelent, hogy az elbocsátottak között jelentős számban vannak olyan idősebb munkavállalók, akiket speciális szaktudásuk egy már eltűnőben lévő iparághoz köt.

               24.Bár a különböző régiókban igen nagy az igény informatikai készségekkel rendelkező munkavállalókra, az Ericsson által elbocsátott munkavállalók készségei nem esnek egybe a munkaerőpiaci követelményekkel. Nemzeti szinten a munkaerőpiac viszonylag jó állapotban van Svédországban. A kihívást az jelenti, hogy ugyanazon a földrajzi területen sok azonos szaktudással rendelkező embert egyszerre bocsátanak el.

               25.A fizikai dolgozók még nehezebb helyzetben vannak, mivel nagyon kevés hagyományos gyártási munkahely maradt Svédországban. Az elbocsátott munkavállalóknak jelentős átképzésre lesz szükségük ahhoz, hogy a magán- és a közszféra legnagyobb munkaerőigényű szolgáltatási ágazataiban el tudjanak helyezkedni. Ez az oka annak, hogy a 900 munkavállalóra vonatkozó EGAA-forrásokat elsősorban arra használják fel, hogy segítsék a fizikai dolgozókat, akik sokkal nehezebben találnak új elhelyezkedési lehetőségeket. Az Ericsson gyártási telephelyein a fizikai munkahelyek megszűnése leginkább a kumlai és a boråsi telephelyeket
                  16
                érinti.

               26.Az Ericsson által elbocsátott, felsőfokú végzettséggel rendelkező munkavállalók valószínűsíthetően nagyobb eséllyel tudnak újból elhelyezkedni, különösen az olyan területeken, mint a közbeszerzés és az oktatás, valamint olyan új kompetenciaterületeken, mint például az informatika, amelyek jelentős átképzést igényelnek. Az ilyen területeken dolgozók iránt kereslet mutatkozik, és a képzések nagy valószínűséggel elősegítik a szellemi munkavállalók elhelyezkedését ezek az ágazatokban. Az Ericsson telephelyei közül elsősorban a karlskronai, illetve részben a stockholmi, a göteborgi és a linköpingi
                  17
                telephelyek azok, amelyek esetében a szellemi munkavállalók elbocsátása leginkább érinteni fogja a regionális gazdaságot és a foglalkoztatást.

               27.A negyedéves országonkénti áttekintés esetében a legfrissebb, 2017 második negyedévére vonatkozó statisztikák azt mutatják, hogy a 25–74 év közötti csoportban a tartós munkanélküliség aránya Svédországban összességében 25,5 %. A 25 és 49 év közötti korcsoport esetében ez az arány 20,5 %-ra csökken, az 55 és 64 év közötti korcsoport esetében azonban a 12 hónapot meghaladó tartós munkanélküliség a teljes munkanélküliség 39 % teszi ki
                  18
               . Egyértelmű, hogy bár a foglalkoztatási helyzet jelenleg viszonylag stabil Svédországban, az 55 és 64 év közötti korcsoporthoz tartozó munkavállalók számára nehéz munkát találni.

               28.Ez a csoport az intézkedésekkel célzott 900 elbocsátott munkavállaló több mint 30 %-ét érinti. A projekt a „hátrányos helyzetű csoportokra szabott intézkedések” című fejezet keretében kifejezetten e csoportra összpontosít. Ebben a csoportban a munkavállalók közül sokan hosszú ideje az Ericssonnál dolgoztak és olyan készségekkel rendelkeznek, amelyekre a vállalaton és a kihelyezett távközlési hardverágazaton kívül nincs szükség. Ezek a munkavállalók, akik elavult készségekkel, kevés munkaerőpiaci tapasztalattal rendelkeznek, és akiket a tartósan munkanélkülivé válás konkrét veszélye fenyeget, nagyon nehéz munkaerőpiaci helyzettel néznek szembe. Svédországban a 47 évesnél idősebb munkavállalók nem kaphatnak az államtól tanulmányi juttatást, éppen ezért az átképzési lehetőségek jelentik az egyik olyan területet, ahol e célzott csoportnak különösen szüksége van az EGAA szolidaritási eszközeire annak érdekében, hogy az elbocsátott munkavállalók át tudják magukat képezni, és új ágazatban és szakmában tudjanak elhelyezkedni.

               A megcélzott kedvezményezettek és a javasolt intézkedések

               A megcélzott kedvezményezettek

               29.Az intézkedésekben várhatóan részt vevő elbocsátott munkavállalók becsült száma 900. E munkavállalók adatai nemek, állampolgárság és életkor szerinti bontásban:

                        Kategória

                        A megcélzott kedvezményezettek
                           (% kerekítve)

                        Nem:

                        Férfiak:

                        600

                        (66,67 %)

                        Nők:

                        300

                        (33,33 %)

                        Állampolgárság:

                        Uniós polgárok:

                        900

                        (100,00 %)

                        Nem uniós polgárok:

                        0

                        (0 %)

                        Korcsoport
                           19
                        :

                        15–24 év:

                        1

                        (0,11 %)

                        25-29 év:

                        5

                        (0,56 %)

                        30-54 év:

                        617

                        (68,56 %)

                        55-64 év:

                        272

                        (30,22 %)

                        64 év felettiek:

                        5

                        (0,56 %)

               A javasolt intézkedések támogathatósága

               30.Az elbocsátott munkavállalóknak nyújtott, személyre szabott szolgáltatások az alábbiakat foglalják magukban:

               Pályaorientáció és karriertervezés:

               –Részletes elemzés és személyre szabott tervezés: Ez az intézkedés magában foglal egy általános nyilvántartásba vételi eljárást, az előzetes tapasztalatok és képzések egységesített felmérését, a kérelmező foglalkoztathatóságának értékelését és egy egyéni „cselekvési terv” létrehozását, valamint számos elmélyült személyes megbeszélést és értékelést. Több munkaügyi tisztviselő is részt vesz a kérelmezők egyéni igényeire szabott szolgáltatás nyújtásában.

               –Álláskereséshez nyújtott segítség: Ez az intézkedés ötvözi a svéd állami foglalkoztatási szolgálat (PES) vagy más néven az Arbetsförmedlingen standard szolgáltatásait, az álláskeresési területen nyújtott szolgáltatásokat, beleértve az önéletrajzíró-szemináriumokat és a meghallgatásra történő felkészítést az új, személyre szabott intézkedésekkel. Ezek az új intézkedések és az EGAA-finanszírozás révén nyújtott további támogató intézkedések tartalmazni fogják a következőket: a kihelyezéssel foglalkozó vállalatok képviselőivel folytatott együttműködést és találkozókat, a munkaerő-felvétellel foglalkozó cégekkel való közvetlen kapcsolatfelvételt, a kérelmezők egyéni készségeinek a piacon elérhető munkahelyekhez való hozzáigazítását elősegítő egyéni és csoportos támogatást, valamint a régiók különböző munkaerőpiacainak érintettségéről szóló előadásokat. A pályázók emellett segítséget fognak kapni ahhoz, hogy miként hasznosítsák meglévő készségeiket az új munkaterületeken.

               –Motivációs tanácsadás és karriertervezés: Ez az intézkedés a kifejezetten az EGAA-kedvezményezettek számára kiválasztott külső előadók bevonásával tartott karriertervezési találkozók és konferenciák révén motivációs és inspirációs segítséget és támogatást biztosít a pályázók számára. Ezek az események új készségek elsajátítására, valamint oktatási és képzési programokban való részvételre ösztönzik a munkavállalókat. A konferenciák tájékoztatást nyújtanak majd a munkaerőpiacról, az egyes szakterületeken szükséges készségekről, a képzési lehetőségekről, valamint az egyéb érdekeltekkel való hálózatépítésről, mind egyéni, mind pedig csoportos szinten. Az intézkedés legfőbb kedvezményezettjei különösen az 50 évesnél idősebb elbocsátott munkavállalók köréből kerülhet ki.

               A hátrányos helyzetű csoportokat érintő intézkedések

               –Ez az intézkedés egybefogja azokat az erőfeszítéseket, amelyek a hátrányos helyzetű, illetve az 50 éves kor feletti munkavállalók segítésére irányulnak, akiknél fennáll annak a veszélye, hogy tartósan munkanélkülivé válnak, illetve akik tanulási vagy testi fogyatékossággal élnek, és emiatt további támogatásra lehet szükségük. Az intézkedés szakértői segítséget (többek között pszichológust és fizioterapeutát) is magában foglal, hogy ily módon segítse az érintett személyek új szakmákban való elhelyezkedését. Mivel Svédországban a 47 évesnél idősebb munkavállalók számára tanulmányi juttatás nem vehető igénybe, a különösen kiszolgáltatott helyzetben lévő és szolidaritást igénylő csoport átképzését az EGAA-ból finanszírozzák.

               Vállalkozói támogatás

               –Ez az intézkedés elő fogja mozdítani a vállalkozói tevékenységet a kérelmezők körében azáltal, hogy lehetőséget biztosít számukra, hogy az állami foglalkoztatási szolgálat programján keresztül vállalkozásindítási támogatást igényeljenek (ez magában foglalja a részletes üzleti tanácsadási és megvalósíthatósági szolgáltatásokat a 6 hónapos támogatás jóváhagyását megelőzően).

               Oktatás és képzés

               –Ez az intézkedés magában foglalja a formális oktatást és a vállalatoknál szerzett tapasztalatot kombináló munkahelyi képzést (amely általában nem szerepel az állami foglalkoztatási szolgálat kínálatában), valamint a munkaerő-közvetítéssel foglalkozó szervezetek által kínált lehetőségeket. Ezen túlmenően az intézkedés segítséget nyújt a pályázók számára a felsőoktatási és személyre szabott képzésekben, valamint legfeljebb 12 hónapra szóló szakoktatásban, illetve a harmadik országbeli oktatási intézmények legfeljebb két féléves időtartamú képzési programjában való részvételhez. A legalább két évig tartó oktatási vagy képzési tanfolyamokat 2020. február 9-ig legfeljebb 6 hónapos időtartamra lehet jóváhagyni, amennyiben ezt a részletes vizsgálat során szükségnek találták. A hangsúlyt a nemek közötti esélyegyenlőség általános érvényesítésére kell helyezni, és arra kell ösztönözni a kérelmezőket, hogy ne a nemen alapuló, hagyományos szerepek mentén keressenek új munkalehetőséget.

               –Hangsúlyt kapnak a rövid időtartamú (át)képzések, a kiegészítő oktatás és a tanúsítványt adó képzések. A munkavállalók és a munkaerőpiaci igények miatt az ilyen átképzés elsősorban az informatika területére irányul. Az ezen intézkedések révén megcélzott kompetenciaterületek köre a projekt előrehaladásával kibővülhet, a középpontban ugyanakkor az ügyfelek és egyéni igényeik állnak.

               Álláskeresési és mobilitási juttatások

               –Ezek az intézkedések segítséget nyújtanak a pályázóknak mindennapi életvitelükben, és a munkakereséssel összefüggésben fedezik az interjún, képzésen stb. való részvétel költségeit (600 SEK felett
                  20
               ). A juttatás feltétele, hogy a kérelmezők igazolást nyújtsanak be álláskeresési tevékenységükre vonatkozóan, az összege pedig függ azoktól az egyedi programoktól, amelyeken a pályázók részt kívánnak venni.

               31.Az itt leírt javasolt intézkedések az EGAA-rendelet 7. cikkében meghatározott támogatható tevékenységek közé sorolható aktív munkaerőpiaci intézkedéseknek minősülnek. Ezek a tevékenységek nem helyettesítik a passzív szociális védelmi intézkedéseket.

               32.A projekt hozzájárul a fenntartható gazdasági fejlődéshez Svédországban. Az Arbetsförmedlingennek (svéd állami foglalkoztatási szolgálat, PES) ajánlattételi felhívásaiban és saját gyakorlatában alkalmaznia kell a környezetvédelmi követelményeket, így a képzési programok összhangban állnak a svéd környezetvédelmi törvénnyel vagy a 16 svéd környezetminőségi célkitűzéssel.

               33.Svédország megadta a szükséges információkat a nemzeti jog vagy a kollektív szerződések értelmében az érintett vállalatra nézve kötelező intézkedésekről. Megerősítette, hogy az EGAA-ból származó pénzügyi hozzájárulás nem helyettesíti ezeket az intézkedéseket.

               Becsült költségvetés

               34.A költségek teljes becsült összege 3 550 667 EUR, amely a személyre szabott szolgáltatásokra fordított 3 408 644 EUR-t, továbbá az előkészítő, irányítási, tájékoztatási és nyilvánossággal kapcsolatos, valamint ellenőrzési és beszámolási tevékenységekre szánt 142 023 EUR összegű kiadásokat foglalja magában.

               35.Az EGAA-ból igényelt teljes pénzügyi hozzájárulás összege 2 130 400 EUR (az összköltség 60 %-a).

                        Intézkedés

                        A résztvevők becsült száma

                        Egy résztvevőre eső becsült költség (kerekítve)
                        (EUR)
                           21

                        Becsült összköltség

                        (EUR)
                           22

                        Személyre szabott szolgáltatások (az EGAA-rendelet 7. cikke (1) bekezdésének a) és c) pontja szerinti intézkedések)

                        Tanácsadás és karriertervezés

                        900

                        438

                        393 841

                        A hátrányos helyzetű csoportokat érintő intézkedések
                           (Védett és támogatott foglalkoztatás)

                        130

                        1 005

                        130 700

                        Vállalkozói támogatás

                        85

                        1 538

                        130 700

                        Oktatás és képzés
                           (Az álláskereséshez nyújtott oktatás vagy képzés)

                        155

                        10 119

                        1 568 394

                        Részösszeg (a):

                        A személyre szabott szolgáltatáscsomag százalékaránya

                        –

                        2 223 635

                        (65,24 %)

                        Juttatások és ösztönzők (az EGAA-rendelet 7. cikke (1) bekezdésének b) pontja szerinti intézkedések)

                        Munkakereséshez nyújtott anyagi juttatás:

                        – munkaerőpiaci képzési program

                        – tevékenységi támogatás (szakmai gyakorlatok esetén, induló vállalkozások számára stb.)

                        – A rehabilitációs program részvételi és tevékenységi támogatása

                        95

                        10 823

                        1 028 170

                        Mobilitási juttatás

                        70

                        2 241

                        156 839

                        Részösszeg (b):

                        A személyre szabott szolgáltatáscsomag százalékaránya:

                        –

                        1 185 009

                        (34,76 %)

                         Az EGAA-rendelet 7. cikkének (4) bekezdése szerinti intézkedések

                        1. Előkészítő tevékenységek

                        –

                        -

                        2. Igazgatás

                        –

                        95 846

                        3. Tájékoztatás és nyilvánosság

                        –

                        17 427

                        4. Ellenőrzés és jelentéstétel

                        –

                        28 750

                        Részösszeg (c):

                        Százalékarány az összköltséghez képest:

                        –

                        142 023

                        (4 %)

                        Összköltség (a + b + c):

                        –

                        3 550 667

                        EGAA-hozzájárulás (az összköltségek 60 %-a)

                        –

                        2 130 400

               36.A fenti táblázatban az EGAA-rendelet 7. cikke (1) bekezdése b) pontjának megfelelő intézkedésként meghatározott intézkedések költsége nem haladja meg a személyre szabott szolgáltatások összehangolt csomagja összköltségének 35 %-át. Svédország megerősítette, hogy ezen intézkedések az álláskereső vagy képzési tevékenységekben részt vevő megcélzott kedvezményezettek tevékeny részvételétől függnek.

               37.Svédország megerősítette, hogy az önálló vállalkozáshoz, vállalkozásalapításhoz, valamint a vállalkozás alkalmazottak által történő átvételéhez kapcsolódó beruházás költsége kedvezményezettenként nem haladja meg a 15 000 EUR-t.

               A kiadások támogathatóságának időszaka

               38.Svédország 2017. február 7-én kezdte meg a személyre szabott szolgáltatások nyújtását a megcélzott kedvezményezettek részére. Az intézkedésekkel kapcsolatos kiadásokhoz ezért 2017. február 7-től 2019. augusztus 9-ig nyújtható pénzügyi támogatás az EGAA-ból, kivéve a két évig vagy annál tovább tartó felsőfokú oktatási vagy képzési programok költségeit, amelyekre 2020. február 9-ig nyújtható pénzügyi támogatás.

               39.Svédország esetében 2017. február 7-én merült fel először az EGAA végrehajtásához kapcsolódó igazgatási kiadás. Az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre fordított kiadások ezért 2017. február 7. és 2020. február 9. között támogathatók az EGAA-ból származó pénzügyi hozzájárulásból.

               A nemzeti vagy uniós forrásokból finanszírozott intézkedéseket kiegészítő jelleg

               40.A tagállami előfinanszírozás vagy társfinanszírozás forrása az Arbetsförmedlingen költségvetése.

               41.Svédország megerősítette, hogy a fentiekben ismertetett, az EGAA-ból nyújtott pénzügyi hozzájárulásban részesülő intézkedések nem részesülnek pénzügyi támogatásban egyéb uniós pénzügyi eszközökből.

               A megcélzott kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal folytatott konzultáció során követett eljárások

               42.Svédország jelezte, hogy a személyre szabott szolgáltatások összehangolt csomagja a megcélzott kedvezményezettekkel, azok képviselőivel, valamint a helyi állami szereplőkkel egyeztetve készült el. Az állami foglalkoztatási szolgálat a strukturális kiigazítás folyamatának kezdete óta szorosan együttműködik az Ericssonnal, és ez már az elbocsátások új hulláma, amelyre vonatkozóan Svédország EGAA-támogatást kér. Az első esethez hasonlóan az állami foglalkoztatási szolgálat az elbocsátások ezen új időszakában is találkozott és egyeztetett a vállalat képviselőivel, a helyi hatóságokkal, a különböző szakszervezetekkel, valamint az újbóli elhelyezkedés esélyének javításával foglalkozó ügynökségekkel.

               Irányítási és ellenőrzési rendszerek

               43.A kérelem tartalmazza az irányítási és ellenőrzési rendszer leírását, amely meghatározza az érintett szervek felelősségi körét. Svédország tájékoztatta a Bizottságot, hogy a pénzügyi hozzájárulást – a korábbi Ericsson-esethez hasonlóan – az Arbetsförmedlingen fogja igazgatni. E szervezetet jelölik ki hivatalosan irányítási és kifizető hatóságként. A projekt elszámolását a belső ellenőrzési egység vizsgálja majd, amely az Arbetsförmedlingen igazgatótanácsához kapcsolt különálló testület. Feladata vizsgálni az Arbetsförmedlingen belső ellenőrzési és vizsgálati eljárásait, továbbfejlesztéseket javasolni, valamint tanácsokkal ellátni és támogatni az igazgatótanácsot és a főigazgatót. A projekt ellenőrzésére rendszeresen sor kerül majd.

               Az érintett tagállam vállalásai

               44.Svédország minden szükséges biztosítékot megadott az alábbiak tekintetében:

               –a javasolt intézkedésekhez való hozzáférés és azok megvalósítása során tiszteletben tartják az egyenlő bánásmód és a megkülönböztetésmentesség elvét;

               –a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek;

               –az Ericsson, amely a leépítések után folytatja tevékenységét, eleget tesz az elbocsátásokra vonatkozó jogi követelményeknek és a munkavállalóival szemben is ennek megfelelően jár el,

               –a javasolt intézkedések nem részesülnek egyéb uniós alapok vagy pénzügyi eszközök pénzügyi támogatásában, és megtették a szükséges intézkedéseket a kettős finanszírozás megelőzésére;

               –a javasolt intézkedések kiegészítik a strukturális alapok által finanszírozott intézkedéseket;

               –az EGAA-ból nyújtott pénzügyi hozzájárulás megfelel az állami támogatásra vonatkozó uniós eljárási és anyagi szabályoknak.

               KÖLTSÉGVETÉSI VONZATOK

               Javasolt költségvetés

               45.Az EGAA-támogatás éves maximális összege (2011-es árakon számítva) a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelet 12. cikkében meghatározottaknak megfelelően 150 millió EUR
                  23
               .

               46.Miután megvizsgálta a kérelmet az EGAA-rendelet 13. cikkének (1) bekezdésében meghatározott feltételek szempontjából, valamint figyelembe vette a megcélzott kedvezményezettek számát, a javasolt intézkedéseket és a becsült költségeket, a Bizottság azt javasolja, hogy a javasolt intézkedések összköltségének 60 %-át kitevő 2 130 400 EUR összeget folyósítsák az EGAA-ból a kérelemben igényelt pénzügyi hozzájárulás biztosítása érdekében.

               47.Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás
                  24
                13. pontja értelmében.

               Kapcsolódó jogi aktusok

               48.A Bizottság az EGAA igénybevételéről szóló határozatra irányuló javaslatának benyújtásával egyidejűleg javaslatot nyújt be az Európai Parlamentnek és a Tanácsnak 2 130 400 EUR összegnek az érintett költségvetési sorba történő átcsoportosításra is.

               49.A Bizottság az EGAA igénybevételéről szóló határozatra irányuló javaslatával egyidejűleg végrehajtási jogi aktus formájában egy pénzügyi hozzájárulásról szóló határozatot is elfogad, amely abban az időpontban lép hatályba, amikor az Európai Parlament és a Tanács elfogadja az EGAA igénybevételéről szóló javasolt határozatot.

               Javaslat

               AZ EURÓPAI PARLAMENT ÉS A TANÁCS HATÁROZATA

               Az Európai Parlament és a Tanács határozata Svédország EGF/2017/007 SE/Ericsson referenciaszámú kérelme nyomán az Európai Globalizációs Alkalmazkodási Alap igénybevételéről

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre,

               tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre
                  25
                és különösen annak 15. cikke (4) bekezdésére,

               tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra
                  26
                és különösen annak 13. pontjára,

               tekintettel az Európai Bizottság javaslatára,

               mivel:

               (1)Az Európai Globalizációs Alkalmazkodási Alap (a továbbiakban: EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt vagy a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacra történő újbóli beilleszkedéshez.

               (2)Az EGAA éves maximális összege az 1311/2013/EU, Euratom tanácsi rendelet
                  27
                12. cikkében meghatározottaknak megfelelően (2011-es árakon számítva) nem haladhatja meg a 150 millió EUR összeget.

               (3)Svédország az Ericsson (Telefonaktiebolaget LM Ericsson) vállalatnál történt elbocsátásokra tekintettel 2017. augusztus 9-én kérelmet nyújtott be az EGAA igénybevétele iránt. E kérelmet az 1309/2013/EU rendelet 8. cikke (3) bekezdésének megfelelően további információkkal egészítették ki. Az említett kérelem eleget tesz az 1309/2013/EU rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított követelményeknek.

               (4)Az EGAA-t ezért igénybe kell venni a Svédország által benyújtott kérelem alapján nyújtandó, 2 130 400 EUR összegű pénzügyi hozzájárulás folyósítása érdekében.

               (5)Az EGAA igénybevételéhez szükséges idő minimálisra csökkentése érdekében ez a határozat az elfogadásának napjától alkalmazandó,

               ELFOGADTA EZT A HATÁROZATOT:

               1. cikk

               Az Unió 2018-es pénzügyi évre vonatkozó általános költségvetésének keretein belül az Európai Globalizációs Alkalmazkodási Alapból 2 130 400 EUR összeg igénybevételére kerül sor kötelezettségvállalási és kifizetési előirányzatok formájában.

               2. cikk

               Ez a határozat az Európai Unió Hivatalos Lapjában való kihirdetésének napján lép hatályba. Ezt a határozatot [the date of its adoption]*-tól/-től kell alkalmazni.

               Kelt Brüsszelben, -án/-én.

                  az Európai Parlament részéről
                        a Tanács részéről

                  elnök
                        elnök

                     (1)

                        HL L 347., 2013.12.20., 855. o.

                     (2)

                        Az EGAA-rendelet 3. cikke értelmében.

                     (3)

                        A Bizottság 1046/2012/EU rendelete (2012. november 8.) az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról (HL L 310., 2012.11.9., 34. o.).

                     (4)

                        A stockholmi székhelyű Telefonaktiebolaget L. M. Ericsson, az Ericsson anyavállalata és globális központja. Az Ericsson AB a Telefonaktiebolaget L. M. Ericsson leányvállalata. Az Ericsson AB leányvállalattól 2 349 munkavállalót, míg az L. M. Ericsson anyavállalattól 39 munkavállalót bocsátottak el.

                     (5)

                        HL L 393., 2006.12.30., 1. o.

                     (6)

                        Az 1309/2013/EU rendelet 7. cikkének (4) bekezdése alapján.

                     (7)

                  http://www.ey.com/Publication/vwLUAssets/Outsourcing_in_Europe_2013/$FILE/EY-outsourcing-survey.pdf

                     (8)

                  https://www.ericsson.com/assets/local/investors/documents/financial-reports-and-filings/annual-reports/ericsson-annual-report-2014-en.pdf

                     (9)

                  https://www.ericsson.com/assets/local/investors/documents/financial-reports-and-filings/interim-reports-archive/2017/6month17-en.pdf

                     (10)

                  https://www.ericsson.com/assets/local/investors/documents/financial-reports-and-filings/annual-reports/ericsson-annual-report-2014-en.pdf

                     (11)

                  https://www.ericsson.com/assets/local/investors/documents/financial-reports-and-filings/interim-reports-archive/2017/6month17-en.pdf

                     (12)

                  http://ec.europa.eu/social/main.jsp?catId=582&langId=hu

                     (13)

                  https://www.ericsson.com/assets/local/investors/documents/2016/ericsson-annual-report-2016-en.pdf

                     (14)

                  http://www.delloro.com/news/massive-4g-lte-deployments-worldwide-not-enough-to-turn-around-ran-market-2

                     (15)

                  http://www.forbes.com/sites/louiscolumbus/2014/12/12/where-cloud-computing-jobs-will- be-in-2015/

                     (16)

                        NUTS 2 régiók SE12, illetve SE23.

                     (17)

                        NUTS 2 régiók SE22, SE11, SE23, SE12.

                     (18)

                  http://ec.europa.eu/eurostat/data/database

                        Eurostat-kód: lfsq_upgal, a 2017. október 3-i állapot szerint.

                     (19)

                        Mivel a százalékos arányok automatikusan kerekítésre kerültek az SFC-rendszerben, az adatok összesítve nem mindig tehetnek ki pontosan 100 %-ot. Ebben az esetben az életkor szerinti megoszlás százalékos aránya legfeljebb 100,01 %-ig növelhető.

                     (20)

                        600 SEK körülbelül 60 EUR-nak felel meg.

                     (21)

                        A tizedes érték elkerülése érdekében a támogatásra jogosult munkavállalóra eső becsült költségeket kerekítették. A kerekítés azonban nincs hatással az egyes intézkedések összköltségére, amely azonos a Svédország által benyújtott kérelemben szereplő összeggel.

                     (22)

                        A végösszegek a kerekítés miatt nem egyeznek.

                     (23)

                        HL L 347., 2013.12.20., 884. o.

                     (24)

                        HL C 373., 2013.12.20., 1. o.

                     (25)

                        HL L 347., 2013.12.20., 855. o.

                     (26)

                        HL C 373., 2013.12.20., 1. o.

                     (27)

                        A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).


               EURÓPAI BIZOTTSÁG
            Brüsszel, 2017.11.28.
            COM(2017) 686 final
            Javaslat
            AZ EURÓPAI PARLAMENT ÉS A TANÁCS HATÁROZATA
            az Európai Globalizációs Alkalmazkodási Alap igénybevételérőlSpanyolország kérelme – EGF/2017/006 ES/Galicia apparel

               INDOKOLÁS

               A JAVASLAT HÁTTERE

               1.Az Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendelet
                  1
                (a továbbiakban: EGAA-rendelet) határozza meg.

               2.2017. július 19-én Spanyolország EGF/2017/006 ES/Galicia apparel referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt a NACE Rev. 2. rendszer szerinti 14. ágazatban (Ruházati termék gyártása) a spanyolországi Galicia (ES11) NUTS 2 szintű régióban történt elbocsátásokat
                  2
                követően.

               3.A kérelem értékelése után a Bizottság az EGAA-rendelet valamennyi vonatkozó rendelkezése alapján megállapította, hogy az EGAA-ból igénybe vehető pénzügyi hozzájárulás odaítélésének feltételei teljesülnek.

               A JAVASLAT ÖSSZEFOGLALÁSA

                        EGAA-kérelem

                        EGF/2017/006 ES/Galicia apparel

                        Tagállam

                        Spanyolország

                        Érintett régió(k) (NUTS
                           3
                        2 szint)

                        Galicia (ES11)

                        A kérelem benyújtásának dátuma

                        2017. július 19.

                        A kérelem átvételi elismervényén feltüntetett dátum

                        2017. július 19.

                        Kiegészítő információk iránti kérelem dátuma

                        2017. augusztus 2.

                        A kiegészítő információ benyújtásának határideje

                        2017. szeptember 13.

                        Az értékelés befejezésének határideje

                        2017. december 6.

                        Beavatkozási kritérium

                        Az EGAA-rendelet 4. cikkének (2) bekezdése, eltérést biztosítva a 4. cikk (1) bekezdésének b) pontjában foglalt kritériumoktól

                        Érintett vállalatok száma

                        5

                        Gazdasági ágazat(ok)

                        (NACE Revison 2. rendszer szerinti ágazat)
                           4

                        14. ágazat
                           (Ruházati termék gyártása)

                        Referencia-időszak (kilenc hónap):

                        2016. július 30. – 2017. április 30.

                        Az elbocsátottak száma összesen

                        303

                        A támogatható kedvezményezettek száma összesen

                        303

                        A megcélzott kedvezményezettek száma összesen

                        303

                        A személyre szabott szolgáltatásokhoz kapcsolódó költségvetés (EUR)

                        1 140 000

                        Az EGAA végrehajtásához kapcsolódó költségvetés
                           5
                         (EUR)

                        60 000

                        Teljes költségvetés (EUR)

                        1 200 000

                        EGAA-hozzájárulás (60 %) (EUR)

                        720 000

               A KÉRELEM ÉRTÉKELÉSE

               Az eljárás

               4.Spanyolország 2017. július 19-én kérelmet nyújtott be „EGF/2017/006 ES/Galicia apparel” referenciaszámon, 12 héten belül attól az időponttól számítva, hogy az EGAA-rendelet 4. cikkében meghatározott beavatkozási kritériumok teljesültek. A Bizottság ugyanazon a napon visszaigazolta a kérelem beérkezését, és 2017. augusztus 2-án kiegészítő információkat kért Spanyolországtól. Spanyolország a kéréstől számított hat héten belül megküldte a szóban forgó kiegészítő információkat. A teljes kérelem kézhezvételétől számított 12 hetes határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2017. december 6-án jár le.

               A kérelem elfogadhatósága

               Az érintett vállalatok és kedvezményezettek

               5.A kérelem 303 munkavállalót érint, akiket a NACE Rev. 2. rendszer szerinti 14. gazdasági ágazatban (Ruházati termék gyártása) bocsátottak el. Az elbocsátásokra Galicia (ES11) NUTS 2. szintű régióban került sor.

                        A vállalatok neve és a referencia-időszakon belül elbocsátott személyek száma

                        Caramelo S.A.

                        97

                        Shivshi S.L.

                        41

                        Confecciones Deus S.L.

                        20

                        Viriato

                        106

                        Deus Creaciones S.L.

                        39

                        A vállalatok száma összesen: 5

                        Az elbocsátott munkavállalók száma összesen:

                        303

                        A tevékenységüket megszüntető önálló vállalkozók száma összesen:

                        0

                        A támogatásra jogosult munkavállalók és önálló vállalkozók száma összesen:

                        303

               Beavatkozási kritériumok

               6.A spanyol hatóságok e kérelmet az EGAA-rendelet 4. cikke (1) bekezdésének b) pontjától eltérést biztosító 4. cikke (2) bekezdésében említett beavatkozási kritérium alapján nyújtották be; az előbbi az EGAA hozzájárulását ahhoz köti, hogy egy kilenc hónapos referencia-időszak alatt egy tagállam ugyanazon NUTS 2 szintű régiójában vagy két egymással határos NUTS 2 szintű régiójában található és a NACE Rev. 2. rendszer ágazati szintjén meghatározott ugyanazon gazdasági ágazatban működő vállalatoktól legalább 500 munkavállalót bocsássanak el. A Galicia (ES11) NUTS 2 szintű régióban 303 munkavállalót bocsátottak el.

               7.A kérelemmel összefüggő kilenc hónapos referencia-időszak 2016. július 30-tól 2017. április 30-ig tartott.

               Az elbocsátások és a tevékenységüket megszüntető önálló vállalkozók számának kiszámítása

               8.Valamennyi elbocsátást a munkaszerződés tényleges megszüntetésének vagy lejáratának időpontjától vették számításba.

               Támogatható kedvezményezettek

               9.A támogatható kedvezményezettek száma 303.

               Az elbocsátások és a világkereskedelemben a globalizáció hatására bekövetkezett jelentős strukturális változások közötti kapcsolat

               10.Az elbocsátások és a világkereskedelemben a globalizáció hatására bekövetkezett jelentős strukturális változások közötti kapcsolat bizonyítása érdekében Spanyolország azzal érvel, hogy a textil- és ruhaipari termékek kereskedelmének liberalizációja – miután a Kereskedelmi Világszervezet textil- és ruhaipari termékekre vonatkozó megállapodása (Multifibre Arrangement) 2004 végén hatályát vesztette – radikális változásokhoz vezetett a világkereskedelem szerkezetében. Az EUROSTAT-Comext adatai szerint 2016-ban az EU-28 területére irányuló ruházati termékek importja 2008-hoz képest 37,9 %-kal, 2004-hez képest pedig 83,2 % nőtt.

               A ruházati termékek importja és exportja az EU-28-ban (millió EUR)

                        2004

                        2005

                        2006

                        2007

                        2008

                        2009

                        2010

                        IMPORT

                        49 674,5

                        54 379,5

                        61 409,9

                        64 479,0

                        65 990,0

                        63 735,6

                        71 169,7

                        EXPORT

                        14 929,5

                        15 684,1

                        17 095,7

                        18 368,8

                        19 159,5

                        16 218,6

                        17 346,2

                        2011

                        2012

                        2013

                        2014

                        2015

                        2016

                        IMPORT

                        77 866,3

                        75 008,4

                        74 830,4

                        82 016,8

                        90 256,8

                        91 002,5

                        EXPORT

                        20 555,7

                        22 857,5

                        23 888,9

                        24 990,4

                        25 944,7

                        26 149,1

               Forrás: Eurostat-Comext

               11.A fő beszállító Kína, amely 2016-ban az EU-28-ba irányuló kivitele területén 245 %-os növekedést könyvelhetett el 2004-hez képest (2004: 13 milliárd EUR, 2016: 31,8 milliárd EUR); a beszállítók sorában Banglades a második, amelynek az EU-ba irányuló kivitele megnégyszereződött, és 3,8 milliárd EUR-ról 15,3 milliárd EUR-ra növekedett.

               12.Ugyanebben az időszakban az EU-28 exportja is növekedett, bár kisebb mértékben. A ruházati termékek exportja 2016-ban 2008-hoz képest 28,3 %-kal, 2004-hez képest pedig 75,1 %-kal emelkedett. Ennek következtében az EU külkereskedelmi mérlege egyre inkább a negatív tartományba kerül a ruhaipari ágazatban.

               Az EU-28 külkereskedelmi mérlege a ruhaipari ágazatban

               Forrás: Eurostat-Comext

               13.Eddig a „Ruházati termék gyártása” ágazathoz kapcsolódóan öt EGAA-kérelmet nyújtottak be, melyek közül három a kereskedelem globalizációjához, kettő pedig a globális pénzügyi és gazdasági válsághoz kapcsolódik
                  6
               . Ez a második olyan kérelem, amely a galiciai ruházati ágazatban működő kkv-k elbocsátott munkavállalóit érinti.

               Az elbocsátásokhoz és a tevékenység megszűnéséhez vezető események

               14.Az EU-ba irányuló behozatal növekedése nyomást gyakorolt az árakra, ami kedvezőtlenül hatott az uniós textilágazatban működő vállalatok pénzügyi helyzetére, és azt az általános tendenciát váltotta ki, hogy a textil- és ruhaipari vállalatok egyre inkább az EU-n kívüli, alacsonyabb költségű országokba – például Marokkóba, Tunéziába, Kínába és számos más ázsiai országba – helyezték ki a termelésüket
                  7
               . Galiciában ez a ruhaipari vállalatok számának folyamatos csökkenéséhez (–26 % a 2010–2016 közötti időszakban) és így elbocsátásokhoz vezetett.

               Ruhaipari (NACE 14) vállalatok Galiciában

               Forrás: Instituto Gallego de Estadística (IGE).

               A kérelem elfogadhatóságát indokoló kivételes körülmények bemutatása, valamint az elbocsátások várható hatása a helyi gazdaságra és foglalkoztatásra

               15.Spanyolország szerint annak ellenére, hogy a kilenc hónapos referencia-időszakban 500-nál kevesebb elbocsátásra került sor, a foglalkoztatottságra, valamint a helyi, regionális vagy nemzeti gazdaságra gyakorolt súlyos hatás miatt fennálló kivételes körülményekre tekintettel a kérelem hasonlít az EGAA-rendelet 4. cikke (1) bekezdésének b) pontja szerint benyújtott kérelmekhez.

               16.A galiciai lakosság elsősorban a régió főbb gazdasági pólusain, a Ferrol és A Coruña (északnyugat), valamint a Villagarcía, Pontevedra és Vigo (délnyugat) közötti tengerparti övezetekben koncentrálódik, míg a szárazföldi területek elnéptelenedéssel és a munkahelyek hiányával küszködnek. 2016-ban 2000-hez képest 13 375 fővel kevesebben éltek Galiciában, ugyanakkor a 2000. évi adatokhoz képest 1260-nal nőtt az elhagyott, vagyis elnéptelenedett területek (települések vagy más közigazgatási egységek) száma, mivel az itteni lakosok elköltöznek, és inkább a gazdasági központok vonzáskörzetében telepednek le. Ezenkívül a fiatalok elvándorlása és az elhalálozásoknak a születésekhez képest egyre növekvő száma 2010 óta negatív demográfiai változásokat okoz Galiciában (évente mintegy 2,3 %-os népességcsökkenés).

               17.Az elbocsátások által érintett terület a szárazföld belsejében található Ordes/Órdenes
                  8
                nevű település, ahol a ruhaipari vállalkozások (többségük kkv és szövetkezet) jelentik a gazdasági hajtóerőt.

               Ordes/Órdenes földrajzi elhelyezkedése

               18.Ordes nagymértékben függ a ruházati ipartól, és a város számára súlyos problémát jelent a ruházati vállalkozások számának csökkenése a tevékenységek megszüntetése vagy a termelés külföldre történő kihelyezése miatt, ami a ruházati termékek megnövekedett uniós importjára vezethető vissza. A 2008 és 2014 közötti időszakban 40 %-kal csökkent a hatnál több munkavállalót foglalkoztató vállalkozások száma. A ruhaipari vállalkozások számának csökkenésével párhuzamosan az egy főre jutó GDP 17 057 EUR-ról (2010) 15 883 EUR-ra (2014) csökkent Ordesben. A feldolgozóiparban a munkanélküliség 40 %-kal nőtt a 2016. december és 2017. április közötti időszakban; ekkor került sor a kérelem tárgyát képező elbocsátások többségére.

               19.Az elbocsátások várhatóan hatalmas terhet rónak a területre. Az elbocsátások negatív hatása azzal függ össze, hogy a fő ipari központoktól távoli területen a munkahelyek szűkössége miatt nehézségek merülnek fel az újrafoglalkoztatás terén; összefügg továbbá az elbocsátott munkavállalók alacsony iskolázottságával, szakmai készségeikkel, melyeket egy ma már hanyatlóban lévő ágazatban sajátítottak el, valamint az álláskeresők magas számával. Ordesben az összes munkanélküli 34,6 %-a a feldolgozóiparból került ki (ez az arány a nők esetében 43,7 % ).

               A megcélzott kedvezményezettek és a javasolt intézkedések

               A megcélzott kedvezményezettek

               20.Várhatóan mind a 303 munkavállaló részt vesz az intézkedésekben. E munkavállalók adatai nemek, állampolgárság és életkor szerinti bontásban:

                        Kategória

                        A megcélzott kedvezményezettek
                           száma

                        Nem:

                        Férfiak:

                        50

                        (16,50 %)

                        Nők:

                        253

                        (83,50 %)

                        Állampolgárság:

                        Uniós polgárok:

                        298

                        (98,35 %)

                        Nem uniós polgárok:

                        5

                        (1,65 %)

                        Korcsoport:

                        15–24 év közöttiek:

                        2

                        (0,66 %)

                        25–29 év közöttiek:

                        13

                        (4,29 %)

                        30–54 év közöttiek:

                        217

                        (71,62 %)

                        55–64 év közöttiek:

                        71

                        (23,43 %)

                        64 év felettiek:

                        0

                        (00,0 %)

               A javasolt intézkedések támogathatósága

               21.Az elbocsátott munkavállalóknak nyújtott, személyre szabott szolgáltatások az alábbiakat foglalják magukban:

               –A munkavállalók fogadása és előkészítő munkaértekezletek: a munkavállalók fogadása az első olyan intézkedés, amelyet valamennyi megcélzott kedvezményezett számára fel kell kínálni; ennek során a munkavállalók általános tájékoztatást kapnak a rendelkezésre álló tanácsadási és képzési programokról, valamint a juttatásokról és ösztönzőkről. Ez magában foglalja a részt vevő munkavállalók szakmai profiljának meghatározását is. Az előkészítő munkaértekezleteken a munkavállalók részletesebb információkat kapnak majd az újrafoglalkoztatási lehetőségekről, azokról az ágazatokról, amelyekben szakmai engedélyre vagy képesítési bizonyítványra van szükség, továbbá a munkahelyi helyzetekben elsajátított kompetenciák és humán készségek igazolásáról, valamint a kötelező oktatás befejezésének lehetőségeiről.

               –Pályaorientációs tanácsadásra a teljes végrehajtási időszakban sor kerül a munkavállalók foglalkoztatásának vagy önfoglalkoztatásának elősegítése érdekében.

               –Képzés: idetartozik a kulcskompetenciákról és a horizontális kompetenciákról szóló képzés; a szakképzés, melynek során elsajátíthatók például a ruházati ágazaton belül magasabb hozzáadott értéket képviselő szakmák (a termeléstől eltekintve egyéb területeket, mint például a tervezést, a forgalmazást, a márkamenedzsmentet vagy a logisztikát nem helyeztek ki külföldre), az idősgondozás és a hozzátartozók szociális és egészségügyi ellátása, a raktározási tevékenység, a szabadidős és rekreációs foglalkozások vezetése; valamint a munkahelyen szerzett készségek elismerésével, illetve a vállalkozói tevékenységet elősegítő, korábban elsajátított ismeretek és elvégzett képzések elismerésével kapcsolatos tesztekre való felkészítés.

               –Munkakereséshez nyújtott intenzív támogatás, beleértve a helyi és regionális elhelyezkedési lehetőségek felkutatását (az önálló vállalkozók számára is) és a munkaközvetítést.

               –Egyéni konzultációk az újbóli elhelyezkedést követően: az újra elhelyezkedett munkavállalók az első hónapokban az új állásukból adódó esetleges problémák megelőzése érdekében tanácsadást kapnak.

               –Ösztönzők: különféle ösztönzők állnak majd rendelkezésre. (1) Részvétel ösztönzése. Azok a munkavállalók, akik részt vesznek az intézkedésekben és követik az együttműködésükkel kidolgozott visszailleszkedési tervet, legfeljebb 400 EUR összegű ösztönző támogatást kapnak (egy összegben vagy részletekben). (2) Hozzájárulás az utazási költségekhez. Településen belüli utazás esetén 3 EUR/nap, települések közötti utazás esetén 0,19 EUR/kilométer. (3) Eltartott személyeket gondozók kiadásaihoz való hozzájárulás. A gondozási feladatokat ellátó (gyermekeket, időseket vagy fogyatékkal élő személyeket gondozó) munkavállalók az intézkedésekben való részvételük napjára 15 EUR összeget
                  9
                kapnak. Ennek célja, hogy a gondozási feladatokat ellátó résztvevő fedezni tudja azokat a többletköltségeket, amelyek a képzés vagy egyéb intézkedés igénybevételéből adódnak. (4) Jövedelemkiegészítés. A munkaerőpiacra önálló vállalkozóként visszailleszkedő személyek hat hónapon át havi 200 EUR összegű jövedelemkiegészítésben részesülnek.

               22.Az itt leírt javasolt intézkedések az EGAA-rendelet 7. cikkében meghatározott támogatható tevékenységek közé sorolható aktív munkaerőpiaci intézkedéseknek minősülnek. Ezek a tevékenységek nem helyettesítik a passzív szociális védelmi intézkedéseket.

               23.Spanyolország megadta a szükséges információkat a nemzeti jog vagy a kollektív szerződések értelmében az érintett vállalatra nézve kötelező intézkedésekről. Megerősítette, hogy az EGAA-ból származó pénzügyi hozzájárulás nem helyettesíti ezeket az intézkedéseket.

               Becsült költségvetés

               24.A költségek teljes becsült összege 1 200 000 EUR, amely a személyre szabott szolgáltatásokra fordított 1 140 000 EUR-t, továbbá az előkészítő, irányítási, tájékoztatási és nyilvánossággal kapcsolatos, valamint ellenőrzési és beszámolási tevékenységekre szánt 60 000 EUR összegű kiadásokat foglalja magában.

               25.Az EGAA-ból igényelt teljes pénzügyi hozzájárulás összege 720 000 EUR (az összköltség 60 %-a).

                        Intézkedés

                        A résztvevők becsült száma

                        Egy résztvevőre eső becsült költség
                        (EUR)
                           10

                        Becsült összköltség

                        (EUR)
                           11

                        Személyre szabott szolgáltatások (az EGAA-rendelet 7. cikke (1) bekezdésének a) és c) pontja szerinti intézkedések)

                        A munkavállalók fogadása és előkészítő munkaértekezletek
                           (Acogida y medidas de sensibilización)

                        303

                        187

                        56 628

                        Pályaorientációs tanácsadás
                           (Programa de orientación)

                        212

                        583

                        123 598

                        Képzés
                           (Programa de formación)

                        212

                        2 514

                        533 030

                        Munkakereséshez nyújtott intenzív támogatás
                           (Apoyo a la recolocación)

                        100

                        1 978

                        197 836

                        Egyéni konzultációk az újbóli elhelyezkedést követően
                           (Seguimiento en el empleo)

                        95

                        224

                        21 308

                        Részösszeg (a):

                        A személyre szabott szolgáltatáscsomag százalékaránya

                        –

                        932 400

                        (81,79 %)

                        Juttatások és ösztönzők (az EGAA-rendelet 7. cikke (1) bekezdésének b) pontja szerinti intézkedések)

                        Ösztönzők
                           (Programa de incentivos)

                        212

                        979

                        207 600

                        Részösszeg (b):

                        A személyre szabott szolgáltatáscsomag százalékaránya:

                        –

                        207 600

                        (18,21 %)

                         Az EGAA-rendelet 7. cikkének (4) bekezdése szerinti intézkedések

                        1. Előkészítő tevékenységek

                        –

                        0

                        2. Igazgatás

                        –

                        48 000

                        3. Tájékoztatás és nyilvánosság

                        –

                        3 000

                        4. Ellenőrzés és jelentéstétel

                        –

                        9 000

                        Részösszeg (c):

                        Százalékarány az összköltséghez képest:

                        –

                        60 000

                        (5,00 %)

                        Összköltség (a + b + c):

                        –

                        1 200 000

                        EGAA-hozzájárulás (az összköltségek 60 %-a)

                        –

                        720 000

               26.A fenti táblázatban az EGAA-rendelet 7. cikke (1) bekezdése b) pontjának megfelelő intézkedésként meghatározott intézkedések költsége nem haladja meg a személyre szabott szolgáltatások összehangolt csomagja összköltségének 35 %-át. Spanyolország megerősítette, hogy ezen intézkedések az álláskereső vagy képzési tevékenységekben részt vevő megcélzott kedvezményezettek tevékeny részvételétől függnek.

               A kiadások támogathatóságának időszaka

               27.Spanyolország 2017. szeptember 4-én kezdte meg a személyre szabott szolgáltatások nyújtását a megcélzott kedvezményezettek részére. Az említett intézkedésekkel kapcsolatos kiadásokhoz ezért 2017. szeptember 4-től 2019. szeptember 4-ig nyújtható pénzügyi támogatás az EGAA-ból.

               28.Spanyolország számára 2017. augusztus 21-én merült fel először az EGAA végrehajtásához kapcsolódó igazgatási kiadás. Az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre fordított kiadások ezért 2017. augusztus 21. és 2020. március 4. között támogathatók az EGAA-ból származó pénzügyi hozzájárulásból.

               A nemzeti vagy uniós forrásokból finanszírozott intézkedéseket kiegészítő jelleg

               29.A tagállami előfinanszírozást vagy társfinanszírozást Galicia autonóm régió forrásaiból biztosítják.

               30.Spanyolország megerősítette, hogy a fentiekben ismertetett, az EGAA-ból nyújtott pénzügyi hozzájárulásban részesülő intézkedések nem részesülnek pénzügyi támogatásban egyéb uniós pénzügyi eszközökből.

               A megcélzott kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal folytatott konzultáció során követett eljárások

               31.Spanyolország jelezte, hogy a személyre szabott szolgáltatások koordinált csomagját a szociális partnerekkel egyeztetve dolgozták ki. A 2017. szeptember 28-án tartott első ülésen a szociális partnerek tájékoztatást kaptak a galiciai ruhaipari ágazatban elbocsátott munkavállalók támogatására nyújtott EGAA-társfinanszírozás iránti kérelemről. Ennek alkalmával meghívást kaptak arra is, hogy a nyújtandó intézkedések megvitatása céljából kerekasztal-beszélgetéseken vegyenek részt. A kerekasztalokra október során, különböző időpontokban került sor. A szociális partnerek már a galiciai hatóságok által korábban benyújtott ügyek kapcsán is aktívan részt vettek az intézkedések végrehajtásában, ezért jól ismerik az EGAA által társfinanszírozott intézkedések hozzáadott értékét, és elkötelezték magukat az ügy iránt.

               Irányítási és ellenőrzési rendszerek

               32.A kérelem tartalmazza az irányítási és ellenőrzési rendszer leírását, amely meghatározza az érintett szervek felelősségi körét. Spanyolország tájékoztatta a Bizottságot, hogy a pénzügyi hozzájárulást ugyanazok a szervek fogják irányítani és ellenőrizni, amelyek az Európai Szociális Alapot is irányítják és ellenőrzik. Az irányító hatóság közreműködő szervezete a Xunta de Galicia lesz
                  12
               .

               Az érintett tagállam vállalásai

               33.Spanyolország minden szükséges biztosítékot megadott az alábbiak tekintetében:

               –a javasolt intézkedésekhez való hozzáférés és azok megvalósítása során tiszteletben tartják az egyenlő bánásmód és a megkülönböztetésmentesség elvét;

               –a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek;

               –az elbocsátó vállalatok, amelyek a leépítések után folytatták a tevékenységüket, eleget tettek az elbocsátásokra vonatkozó jogi kötelezettségeiknek és a munkavállalóikkal szemben is ennek megfelelően jártak el;

               –a javasolt intézkedések nem részesülnek egyéb uniós alapok vagy pénzügyi eszközök pénzügyi támogatásában, és megtették a szükséges intézkedéseket a kettős finanszírozás megelőzésére;

               –a javasolt intézkedések kiegészítik a strukturális alapok által finanszírozott intézkedéseket;

               –az EGAA-ból nyújtott pénzügyi hozzájárulás megfelel az állami támogatásra vonatkozó uniós eljárási és anyagi szabályoknak.

               KÖLTSÉGVETÉSI VONZATOK

               Javasolt költségvetés

               34.Az EGAA-támogatás éves maximális összege (2011-es árakon számítva) a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelet
                  13
                12. cikkében meghatározottaknak megfelelően 150 millió EUR.

               35.Miután megvizsgálta a kérelmet az EGAA-rendelet 13. cikkének (1) bekezdésében meghatározott feltételek szempontjából, valamint figyelembe vette a megcélzott kedvezményezettek számát, a javasolt intézkedéseket és a becsült költségeket, a Bizottság azt javasolja, hogy a javasolt intézkedések összköltségének 60 %-át kitevő 720 000 EUR összeget folyósítsák az EGAA-ból a kérelemben igényelt pénzügyi hozzájárulás biztosítása érdekében.

               36.Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás
                  14
                13. pontja értelmében.

               Kapcsolódó jogi aktusok

               37.A Bizottság az EGAA igénybevételéről szóló határozatra irányuló javaslatának benyújtásával egyidejűleg javaslatot nyújt be az Európai Parlamenthez és a Tanácshoz a 720 000 EUR összegnek az érintett költségvetési sorba történő átcsoportosítása érdekében.

               38.A Bizottság az EGAA igénybevételéről szóló határozatra irányuló javaslatával egyidejűleg végrehajtási jogi aktus formájában egy pénzügyi hozzájárulásról szóló határozatot is elfogad, amely abban az időpontban lép hatályba, amikor az Európai Parlament és a Tanács elfogadja az EGAA igénybevételéről szóló javasolt határozatot.

               Javaslat

               AZ EURÓPAI PARLAMENT ÉS A TANÁCS HATÁROZATA

               az Európai Globalizációs Alkalmazkodási Alap igénybevételéről
                  Spanyolország kérelme – EGF/2017/006 ES/Galicia apparel

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre,

               tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre
                  15
                és különösen annak 15. cikke (4) bekezdésére,

               tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra
                  16
                és különösen annak 13. pontjára,

               tekintettel az Európai Bizottság javaslatára,

               mivel:

               (1)Az Európai Globalizációs Alkalmazkodási Alap (a továbbiakban: EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt vagy a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacra történő újbóli beilleszkedéshez.

               (2)Az EGAA éves maximális összege az 1311/2013/EU, Euratom tanácsi rendelet
                  17
                12. cikkében meghatározottaknak megfelelően (2011-es árakon számítva) nem haladhatja meg a 150 millió EUR összeget.

               (3)Spanyolország az uniós gazdasági tevékenységek egységes ágazati osztályozási rendszere (NACE Rev. 2.) szerinti 14. ágazatban (Ruházati termék gyártása) a spanyolországi Galicia (ES11) statisztikai célú területi egységek nómenklatúrája (NUTS)
                  18
                2 szintű régióban történt elbocsátásokra tekintettel 2017. július 19-én kérelmet nyújtott be az EGAA igénybevétele iránt. E kérelmet az 1309/2013/EU rendelet 8. cikke (3) bekezdésének megfelelően további információkkal egészítette ki. Az említett kérelem eleget tesz az 1309/2013/EU rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított követelményeknek.

               (4)Az 1309/2013/EU rendelet 4. cikkének (2) bekezdésével összhangban Spanyolország kérelme elfogadhatónak tekinthető, mivel az elbocsátások súlyos hatással járnak a foglalkoztatottságra és a helyi gazdaságra nézve.

               (5)Az EGAA-t tehát a Spanyolország által benyújtott kérelem alapján igénybe kell venni 720 000 EUR összegű pénzügyi hozzájárulás folyósítása érdekében.

               (6)Az EGAA igénybevételéhez szükséges idő minimálisra csökkentése érdekében ez a határozat az elfogadásának napjától alkalmazandó,

               ELFOGADTA EZT A HATÁROZATOT:

               1. cikk

               Az Unió 2018-as pénzügyi évre vonatkozó általános költségvetésének keretein belül az Európai Globalizációs Alkalmazkodási Alapból 720 000 EUR összeg igénybevételére kerül sor kötelezettségvállalási és kifizetési előirányzatok formájában.

               2. cikk

               Ez a határozat az Európai Unió Hivatalos Lapjában való kihirdetését követő napon lép hatályba. Ezt a határozatot [the date of its adoption]*-tól/-től kell alkalmazni.

               Kelt Brüsszelben, -án/-én.

                  az Európai Parlament részéről
                        a Tanács részéről

                  az elnök
                        az elnök

                     (1)

                        HL L 347., 2013.12.20., 855. o.

                     (2)

                        Az EGAA-rendelet 3. cikke értelmében.

                     (3)

                        A Bizottság 1046/2012/EU rendelete (2012. november 8.) az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról (HL L 310., 2012.11.9., 34. o.).

                     (4)

                        HL L 393., 2006.12.30., 1. o.

                     (5)

                        Az 1309/2013/EU rendelet 7. cikkének (4) bekezdése alapján.

                     (6)

                        A kereskedelem globalizációjához kapcsolódó kérelmek: EGF/2017/006 ES Galicia apparel (az e határozati javaslat tárgyát képező eset), valamint EGF/2007/008 MT Textiles, COM(2008) 94 és EGF/2010/003 ES Galicia textile, COM(2010) 437. A globális pénzügyi és gazdasági válsághoz kapcsolódó kérelmek: EGF/2009/018 LT Wearing apparel, COM(2010) 56 és EGF/2010/014 SI Mura, COM(2010) 582.

                     (7)

                        Forrás: Cointega, a galiciai textilipari szövetség (www.cointega.com).

                     (8)

                        A terület galiciai (gallego) és spanyol neve.

                     (9)

                        20 EUR/nap, ha az eltartott személyek száma legalább kettő.

                     (10)

                        (*) A tizedes érték elkerülése érdekében az egy munkavállalóra eső becsült költségek kerekítve szerepelnek. A kerekítés azonban nincs hatással az egyes intézkedések összköltségére, amely azonos a Spanyolország által benyújtott kérelemben szereplő összeggel.

                     (11)

                        A végösszegek a kerekítés miatt nem egyeznek.

                     (12)

                        Az irányító hatóság közreműködő szervezete a Xunta de Galicia és mindenekelőtt a Consellería de Facenda – Dirección General de política financiera, tesoro y fondos europeos / Servicio de inspección y control de fondos comunitarios lesz, együttműködésben a Consellería de Economía, Emprego e Industria – Secretaría Xeral de Emprego / Subdirección Xeral de Relacións egységgel.

                     (13)

                        HL L 347., 2013.12.20., 884. o.

                     (14)

                        HL C 373., 2013.12.20., 1. o.

                     (15)

                        HL L 347., 2013.12.20., 855. o.

                     (16)

                        HL C 373., 2013.12.20., 1. o.

                     (17)

                        A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).

                     (18)

                        A Bizottság 1046/2012/EU rendelete (2012. november 8.) az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról (HL L 310., 2012.11.9., 34. o.).


               EURÓPAI BIZOTTSÁG
            Brüsszel, 2018.1.16.
            COM(2018) 27 final
            2018/0009(NLE)
            Javaslat
            A TANÁCS HATÁROZATA
            az Amerikai Egyesült Államok és az Európai Unió közötti NAT-I-9406 együttműködési megállapodás 1. módosításának az Európai Unió nevében történő megkötéséről

               INDOKOLÁS

               1.A JAVASLAT HÁTTERE

               •A javaslat indokai és céljai

               A légi közlekedés az Európai Unió közlekedéspolitikájának egyik prioritása. A Bizottság célja egy olyan magas színvonalú légi közlekedési rendszer kialakítása, amely a polgárok és az ipar javát szolgálva lehetővé teszi az utasok és az áruk zökkenőmentes, biztonságos és hatékony mobilitását. Ehhez kiválóan teljesítő légiforgalmi szolgáltatási (ATM) rendszerekre van szükség, amelyek képesek a légi közlekedés jelenlegi és jövőbeli kihívásainak kezelésére a kapacitás és a biztonság növelése, valamint a légi járatok környezeti hatásának és a léginavigációs szolgálatok ellátási költségeinek csökkentése érdekében.

               Az Európai Unió 2004 óta – a légi forgalom irányításának és szervezésének reformjával, valamint az egységes európai égbolt kezdeményezés (SES)
                  1
                révén az európai ATM-infrastruktúra korszerűsítésével és harmonizálásával – a légiforgalmi szolgáltatás teljesítményének javítását tűzte ki Európában. Az egységes európai égbolt megvalósítása a Bizottság által 2015. december 7-én elfogadott európai légi közlekedési stratégia
                  2
                egyik fő célkitűzése és egyben az Európai Unió légi közlekedési rendszerének teljesítményét és versenyképességét érintő egyik legfontosabb kihívás. A SESAR (az „Egységes európai égbolt” légiforgalmi szolgáltatási kutatás) projekt az egységes európai égbolt (SES) technológiai összetevője. Célja az európai ATM-rendszerek teljesítményének javításához hozzájáruló új technológiák és üzemeltetési eljárások meghatározása, kidolgozása, hitelesítése és bevezetése.

               A légi közlekedés olyan globális üzleti tevékenység, amely erőteljesen támaszkodik az ATM-rendszerek globális interoperabilitására, ami biztosítja a világ különböző régiói közötti biztonságos, hatékony és költséghatékony légi járatokat. A globális interoperabilitás csak a többi régióval való hatékony és folyamatos együttműködés révén érhető el. Az Egyesült Államok az ATM korszerűsítésével is foglalkozik, különösen a Szövetségi Légiközlekedési Hivatal (FAA) által irányított NextGen program révén. A légiforgalmi szolgáltatások korszerűsítése terén jelenleg a SESAR és a NextGen jelentik világviszonylatban is a fő referenciákat. Mindkét kezdeményezés célja jelenlegi rendszereik kapacitásának javítása az automatizálás fokozott használata, az információk fokozott megosztása, a repülési tervekre és útvonalakra vonatkozó új megközelítések, az új szétválasztási módszerek és a műholdas technológia széles körű alkalmazása révén. Ebben az összefüggésben a globális interoperabilitás az ATM-rendszerek fejlesztésének tervezése során alapvető cél, és következésképpen a SESAR és a NextGen egyik legfontosabb követelménye.

               A biztonságosabb és hatékonyabb légi közlekedés kialakítására vonatkozó közös cél megosztása érdekében, 2011-ben az Európai Unió és az Amerikai Egyesült Államok aláírta az Amerikai Egyesült Államok és az Európai Unió közötti, a polgári repüléssel kapcsolatos kutatásról és fejlesztésről szóló együttműködési megállapodást (MoC). Az együttműködési megállapodás keretében eddig végzett együttműködési tevékenységek főként a légiforgalmi szolgáltatásra (ATM) és különösen a felek ATM-korszerűsítési programjai – a SESAR (EU) és a NextGen (USA) – közötti kutatási-fejlesztési együttműködésre terjedtek ki.

               Ebben az időszakban mindkét program kutatási-fejlesztési szakaszban volt, ami indokolttá tette, hogy az együttműködés fókuszában kezdetben kutatási, fejlesztési és hitelesítési tevékenységek álljanak. Az együttműködési megállapodás keretében megvalósuló együttműködés, különösen a SESAR és a NextGen között, igen előrehaladott szakaszba érkezett, és komoly eredményekkel szolgált az ATM-rendszerek globális interoperabilitásának előmozdítása terén. Ez a két felet az együttműködés hatályának az ATM-rendszerek üzemeltetésével kapcsolatos témákra való kiterjesztésében rejlő lehetőségek feltérképezésére ösztönözte. Mindezek alapján a Tanács 2017. május 8-án felhatalmazta a Bizottságot, hogy tárgyalásokat folytasson az Egyesült Államok Szövetségi Légiközlekedési Hivatalával (FAA) az együttműködési megállapodás olyan értelmű módosításáról, hogy annak hatálya kiterjedjen az üzemeltetésre is. A három fő tárgyalási célkitűzés a következő volt:

               1.
                     A polgári légi közlekedési kutatás-fejlesztéssel kapcsolatos meglévő együttműködési megállapodás hatályának kiterjesztése az ATM korszerűsítésének teljes spektrumára (kutatás-fejlesztés, hitelesítés, demonstráció, üzemeltetés), beleértve az egységes európai égbolt újonnan felmerülő, technológián túli légi közlekedési területeit és más ATM-területeket is;

               2.
                     Az együttműködési megállapodásban, valamint mellékleteiben és függelékeiben szereplő irányítási rendelkezések egyszerűsítése és optimalizálása;

               3.
                     Az ATM-rendszerek alkalmazása terén folytatott együttműködésre vonatkozó speciális rendelkezések megtárgyalása, a „SESAR–NextGen együttműködés a globális interoperabilitás területén” rész és az „Együttműködés a légiforgalmi szolgáltatás teljesítménymérése terén” rész meglévő rendelkezéseinek – az új kerethez megfelelően hozzáigazított – megtartása mellett.

               Az együttműködési megállapodás módosításáról a Bizottság és az FAA folytatott tárgyalásokat, annak Unió nevében történő aláírására a vonatkozó tanácsi határozat alapján került sor, miközben a jelen határozat az elfogadási eljárást követi.

               •Összhang a szabályozási terület jelenlegi rendelkezéseivel

                  Az együttműködési megállapodás javasolt módosítása teljes mértékben összhangban áll Európa légi közlekedésre vonatkozó stratégiájával, az egységes európai égboltra vonatkozó politikával, a SESAR-projekttel és a vonatkozó jogszabályokkal. A stratégia nagy hangsúlyt helyez az egységes európai égbolt kezdeményezés kiteljesítésére a teljes körűen optimalizált európai légiforgalom-irányítási rendszer végrehajtása révén, mely csökkentené a hatékonyság hiányából (késések és hosszabb útvonalak stb.) eredő költségeket. Nem csak a SESAR-projekt játszik ebben alapvető szerepet, de az Egyesült Államokkal való szoros és hatékony együttműködés is, amely biztosítja, hogy az adott légiforgalmi szolgáltatási rendszerek összehangoltak és interoperábilisak legyenek.

               •Összhang az Unió egyéb szakpolitikáival

                  Ez a kezdeményezés a belső piac, a növekedés és a foglalkoztatás, valamint az Európai Unió globális szerepvállalása tekintetében megfelel a Bizottság politikai prioritásainak. Az ajánlás összhangban van az EU kutatási és innovációs politikájával, valamint a transzeurópai hálózatokra vonatkozó politikával is, amelyen a SESAR kutatási-fejlesztési és üzemeltetési keretei nyugszanak.

               2.JOGALAP

               •Jogalap

                  E javaslat jogalapja az Európai Unió működéséről szóló szerződés 100. cikkének (2) bekezdése, összefüggésben annak 218. cikke (6) bekezdésének a) pontjával.

               3.AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               •Az érdekelt felekkel folytatott konzultációk

                  A Bizottság a tárgyalási folyamatba bevonta a SESAR közös vállalkozást és a SESAR üzemeltetésirányítóját, és azok jóváhagyták a tárgyalások eredményeit. Ezek a szervezetek a légiközlekedésben érdekelt olyan felek széles körét képviselik, akik a módosított együttműködési megállapodás előnyeiből potenciálisan részesülnek. A Bizottság a tagállamokkal is egyeztetett annak a különbizottságnak a segítségével, amelyet az együttműködési megállapodás céljaira a Tanács hozott létre még a szövegek parafálása előtt.

               •Szakértői vélemények beszerzése és felhasználása

                  A tárgyalásokhoz szükséges technikai szakértelmet a SESAR közös vállalkozás, a SESAR üzemeltetésirányítója és az Eurocontrol biztosította. Jogi szakértelmet a Bizottság jogi szolgálata biztosított. További külső szakértők bevonására nem volt szükség.

               •Hatásvizsgálat

                  A javaslat teljes mértékben ugyanazokra a célokra és elvekre épül, amelyek a meglévő együttműködési megállapodás alapját képezik. Az Unió és az Egyesült Államok közötti együttműködés hatályának az ATM-korszerűsítés valamennyi szakaszára való kiterjesztése, beleértve az üzemeltetést is, a jelenlegi együttműködési megállapodás keretében sikeresen elvégzett munka természetes továbbfejlődését jelenti. A kezdeményezésnek nem célja új programok vagy finanszírozási mechanizmusok létrehozása, ezért az ütemtervben foglaltaknak megfelelően nem került sor hatásvizsgálat elvégzésére.

                  Amint az az együttműködési megállapodás módosítására irányuló tárgyalások megnyitására vonatkozó bizottsági javaslatban is szerepel, legkedvezőbb opciónak a meglévő együttműködési megállapodás hatályának módosítása mutatkozott oly módon, hogy az – az egységes európai égboltra vonatkozó politika keretén belül – magában foglalja az ATM korszerűsítésének valamennyi szakaszát, köztük az üzemeltetést is, ugyanakkor a polgári légi közlekedés ATM-en kívüli területein való együttműködés hatókörét a kutatásra és a fejlesztésre korlátozza. Ennek a megközelítésnek az az előnye, hogy az együttműködési megállapodás továbbra is biztosítaná az együttműködést a polgári légi közlekedés ATM-en kívüli területeinek kutatás-fejlesztési témáiban, ugyanakkor megtartaná az Egyesült Államokkal már megtárgyalt, kötelező érvényű együttműködési keretet.

               •4.KÖLTSÉGVETÉSI VONZATOK

                  A javaslat nincs további hatással a költségvetésre. A polgári repüléssel kapcsolatos kutatásról és fejlesztésről szóló módosított együttműködési megállapodás keretében végzendő tevékenységeket a meglévő eszközök, valamint azok finanszírozási keretei és munkaprogramjai alapján fogják végrehajtani, például a SESAR közös vállalkozás SESAR 2020-as többéves munkaprogramja és a SESAR üzemeltetésirányítójával kötött partnerségi keretmegállapodás alapján.

               5.EGYÉB ELEMEK

               •Végrehajtási tervek, valamint a nyomon követés, az értékelés és a jelentéstétel szabályai

                  Az együttműködési megállapodással kapcsolatos kutatási, fejlesztési és hitelesítési tevékenységeket továbbra is a SESAR közös vállalkozás készíti elő és ellenőrzi. Az üzemeltetési tevékenységek tervezését és ellenőrzését a SESAR üzemeltetésirányítója fogja végezni a Bizottsággal aláírt egyedi támogatási megállapodások keretében. A Bizottság e két szervezet bevált jelentéstételi mechanizmusán keresztül fogja ellenőrizni és felügyelni az együttműködési megállapodás végrehajtásának általános előrehaladását, összhangban az alapul szolgáló jogi és szerződéses keretekkel, valamint az együttműködési megállapodás irányítási keretével.

               •A javaslat egyes rendelkezéseinek részletes magyarázata

               A javasolt határozat célja az Unió és az Egyesült Államok képviselői által aláírt együttműködési megállapodás 1. módosítása hatálybalépésének a vonatkozó tanácsi határozat alapján történő jóváhagyása. A módosítás tartalmazza az együttműködési megállapodás felülvizsgált fő szövegét, valamint „az ATM korszerűsítéséről és globális interoperabilitásáról” szóló 1. melléklet felülvizsgált változatát, amely az alábbiakat foglalja magában:

               –1. függelék: „SESAR–NextGen együttműködés a kutatás, a fejlesztés, a hitelesítés és a globális interoperabilitás érdekében”, amelyhez öt csatolmány tartozik:

               (1)„SESAR–NextGen együttműködés a globális interoperabilitást szolgáló keresztirányú tevékenységek terén”;

               (2)„SESAR–NextGen együttműködés a globális interoperabilitást szolgáló információkezelés terén”;

               (3)„SESAR–NextGen együttműködés a globális interoperabilitást szolgáló útvonalkezelés terén”;

               (4)„SESAR–NextGen együttműködés a globális interoperabilitást szolgáló CNS és fedélzeti interoperabilitás terén”;

               (5)„SESAR–NextGen együttműködés a globális interoperabilitást szolgáló, együttműködésen alapuló projektek terén”;

               –2. függelék: „Együttműködés a légiforgalmi szolgáltatás teljesítménymérése terén”;

               –3. függelék: „SESAR–NextGen együttműködés az alkalmazási tevékenységek terén és a globális interoperabilitás érdekében”.

               Az 1. melléklet és a 3. függelék teljesen új dokumentumok. Az 1. melléklet az együttműködési megállapodás hatályának valamennyi ATM-üzemeltetési tevékenységre való kiterjesztésével foglalkozik, és módosítja az irányítási mechanizmusokat, míg a 3. függelék leírja az ATM-üzemeltetés terén meglévő együttműködési megállapodásokat.

               Ez a javaslat az Európai Bizottságnak az együttműködési megállapodás irányításában betöltött szerepét is meghatározza. Az Európai Uniót az együttműködési megállapodás és a kapcsolódó végrehajtási rendelkezések (mellékletek és függelékek) tekintetében az Európai Bizottság képviseli.

               A javasolt módosítás nem változtat a különbizottságnak az együttműködési megállapodás irányításában betöltött eredeti szerepén. Az együttműködési megállapodás 1. módosításáról szóló határozatjavaslat meghatározza azokat a feladatokat, amelyekhez szükség van a különbizottsággal való előzetes konzultációra, valamint azokat az – elsősorban adminisztratív vagy az együttműködési megállapodás végrehajtásával kapcsolatos – feladatokat, amelyeket a Bizottság saját felelősségi körében is végre tud hajtani.

               2018/0009 (NLE)

               Javaslat

               A TANÁCS HATÁROZATA

               az Amerikai Egyesült Államok és az Európai Unió közötti NAT-I-9406 együttműködési megállapodás 1. módosításának az Európai Unió nevében történő megkötéséről

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 218. cikke (6) bekezdésének a) pontjával együtt értelmezett 100. cikke (2) bekezdésére,

               tekintettel az Európai Bizottság javaslatára,

               tekintettel az Európai Parlament egyetértésére,

               mivel:

               (1)A [XXXXX]-i [XXX] tanácsi határozatnak megfelelően az Amerikai Egyesült Államok és az Európai Unió közötti NAT-I-9406 együttműködési megállapodás 1. módosítását – feltételezve annak későbbi időpontban történő megkötését – 2017. december 13-án aláírták.

               (2)Az együttműködési megállapodás 1. módosítása kiterjeszti a felek közötti együttműködés hatályát a légiforgalmi szolgáltatások modernizálásának valamennyi szakaszára, többek között az üzemeltetési tevékenységekre is, azzal a céllal, hogy biztosítsa a globális interoperabilitást, és a megállapodásban szereplő együttműködési tevékenységek végrehajtásának és irányításának optimalizálása érdekében módosítsa a megállapodás szerkezetét és irányítását.

               (3)Az Uniónak az együttműködési megállapodás ügyvezető igazgatóságában való részvételére vonatkozóan eljárási szabályokat kell megállapítani.

               (4)Ezért az együttműködési szándéknyilatkozat 1. módosítását az Unió nevében jóvá kell hagyni,

               ELFOGADTA EZT A HATÁROZATOT:

               1. cikk

               Az Amerikai Egyesült Államok és az Európai Unió közötti NAT-I-9406A együttműködési megállapodás 1. módosítását az Unió nevében a Tanács jóváhagyja.

               Az együttműködési megállapodás 1. módosítását csatolták e határozathoz.

               2. cikk

               A Tanács elnöke kijelöli azt a személyt, aki jogosult az együttműködési megállapodás 1. módosítása II.B. cikkében előírt diplomáciai jegyzékeknek az Unió nevében történő kicserélésére, miáltal az Unió az együttműködési megállapodás 1. módosítását magára nézve kötelezőnek ismeri el.

               3. cikk

               A Tanács által kijelölt különbizottsággal folytatott konzultációt követően a Bizottság meghatározza az Unió által az együttműködési megállapodásnak és mellékleteinek az együttműködési megállapodás III. cikke alapján létrehozott ügyvezető igazgatóságában a következők tekintetében képviselendő álláspontot:

               1.az együttműködési megállapodás és függelékei további mellékleteinek elfogadása;

               2.az együttműködési megállapodás és függelékei mellékleteit érintő módosítások elfogadása;

               4. cikk

               A 3. cikk sérelme nélkül, a Bizottság az együttműködési megállapodás III., IV., V., VII. és VIII. cikke alapján megfelelő intézkedéseket tehet.

               5. cikk

               Az Uniót az együttműködési megállapodás XI. cikke szerinti konzultációkon a Bizottság képviseli.

               6. cikk

               A Bizottság rendszeresen tájékoztatja a Tanácsot az együttműködési megállapodás végrehajtásáról.

               7. cikk

               Ez a határozat elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)

                        Az 1070/2009/EK európai parlamenti és tanácsi rendelettel (HL L 300., 2009.11.14., 34. o.) módosított 549/2004/EK, 550/2004/EK, 551/2004/EK és 552/2004/EK európai parlamenti és tanácsi rendeletek (HL L 96., 2004.3.1.), 1., 10., 20. és 26. o.

                     (2)

                        COM(2015) 598, 2015.12.7.